12963 





ΕΦΗΜΕΡΙΣ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

2 ΔΕΚΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ί 1261 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε=40,000 στρ. στη θέση «Κορδέλλι 
- «Προφήτης Ηλιος» Περιφέρειας Δήμου Λιβαδειάς. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομουμένου ακινήτου 
που βρίσκεται εντός του ρυμοτομικού σχεδίου του Δήμου Χαλαν¬ 


δρίου (Ν. Αττικής).,. 2 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου της οδού Καραμπάση αριθ. 

3 της Κομοτηνής.. 3 

Αποχαρακτηρισμός ως διατηρητέου κτιρίου στην οδό Ρωμανού 
αριθ. 14 (ή 17) της Καβάλας, ιδιοκτησίας κληρονόμων Δάφνης 
Αστεριάδη. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1020 (1) 

Κήρυξη αναδασωτέας έκτασης Ε=40,000 στρ. στη θέση «Κορδέλλι - 
«Προφήτης Ηλίας» Περιφέρειας Δήμου Λιβαδέιάς. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώ¬ 
ρας. 


2. Τις διατάξεις των άρθρ. 41 παρ. 1, 3 και 38 παρ. 1 του Ν. 
998/79 «περί προστασίας των δασών κιλπ.». 

3. Τις σχετικές διατάξεις των Π.Δ. «περί μεταβίβασης αρμοδιοτήτων 
του Τπ. Γεωργίας κ.λπ.). 

4. Τις αριθ. 160417/1180/8.7.1980 και 182447/3049/ 
24.9.1980 διαταγές του Υπουργείου Γεωργίας. 

5. Την αριθ. 1769/14.9.1992 πρόταση του Δασαρχείου Λιβαδειάς 

για κήρυξη ως αναδασωτέας της αναφερόμένης στο θέμα έκτασης που 
καλυπτόταν τα 7,00 στρ. με πεύκη και Κυπαρίσσι και τα 33,00 στρ. με 
αείφ. Πλατύφυλλο και καταστράφηκε από πυρκαϊά στις 10 - Σ/ρίου 
1992. I 

6. Την ανάγκη προστασίας της έκτασής και επανεγκατάστασης της 
δασικής Βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του δασικού χαρα¬ 
κτήρα, την προστασία και αποκατάσταση της δασικής βλάστησης με 
φυσική και τεχνητή αναγέννηση, τη δημόσια δασική έκταση, Ε = 
40,000 στρεμ. που καταστράφηκε από πυρκαϊά και βρίσκεται στη θέση 
«Κορδέλλι - Προφήτης Ηλίας» Δήμου Λιβαδειάς, προσδιορίζεται δε από 
τα στοιχεία 1, 2, 3, 4, 5, 6, 7, 8, 9, 10, 11,1 και γραμμοσκιάς όπως 
φαίνεται στο συνημμένο απόσπασμα χάρτη με κλίμακα 1:5.000, που 
αποτελεί αναπόσπαστο μέρος της απόφασης αυτής και έχει όρια: 

Βόρεια: Με ακραίες οικίες και δημόσια δασική έκταση. 

Νότια: Με δημόσια δασική έκταση, εκκλησία Προφ. Ηλία και ιδιο¬ 
κτησίες. 

Ανατολικά: Με δασύλλιο πεύκης Αγίου Λουκά και 

Δυτικά: Με δασική έκταση και γεωργοδενδροκομικές καλλιέρ¬ 
γειες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Οκτωβρίου 1992 

Ο Νομάρχης 
ΒΑΣ. ΞΕΝΑΚΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 12997/6672 (2) 

Έγκριση μεταφοράς συντελεστή δόμησης ρυμοτομουμένου ακινήτου 

που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεως εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6: Την 30383/17.1.1992 πράξη συναίνεσης, ενώπιον της συμβο¬ 
λαιογράφου Αθηνών Ευγενίας I. Πάκου, των Βασιλείου Ε. Σταμάτο- 
γλου, Αικατερίνης Κ. Σταμάτογλου - Νταούτη αποκλειστικών κυρίων 
του παρακάτω περιγραφομένου ακινήτου. 

8. Την 138/1992 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

9. Την 37017/31.7.1992 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης με πρόταση του Υφυπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η μεταφορά συντελεστή δόμησης του ρυμοτομουμένου 
με το από 6.2.1929 Π.Δ/γμα και 10.4.1959 Β.Δ/γμα και 
10.4.1959 Β.Δ/γμα ακινήτου (βαρυνομένου) που βρίσκεται εντός του 
ρυμοτομικού σχεδίου του Δήμου Χαλανδρίου (Ν. Αττικής) επί των οδών 
Βοιωτίας, Ηπείρου και Θεσσαλίας και του οποίου την αποκλειστική κυ¬ 


ριότητα έχουν οι παραπάνω συναινούντες στη μεταφορά συντελστή δό¬ 
μησης Βασίλειος Ε. Σταμάτογλου, Αικατερίνη Κ. Σταμάτογλου Μαρία 
Σταμάτογλου - Τραντόπουλου και Ιουλία Σταμάτογλου - Νταούτη 
όπως το βαρυνόμενο ακίνητο φαίνεται με στοιχεία 1—2 — 3 — 1,2 — 3 
-4-5-2,2-5-6-7-8-2,2-8-9-10-11-2,10-11- 
1 - 12 - 10, 8 - 9 - 13 - 14 - 8 και 13 - 14 - 15 - 16 - 13 στο 
σχετικό πρωτότυπο διάγραμμα σε κλίμακα 1 < 200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
92997/1992 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν οικοπέδου: 732,80 τ.μ. 

β) Εμβαδόν οικοπέδου για το οποίο υφίσταται δικαίωμα μεταφοράς 
συντελεστή δόμησης: 79,80 τ.μ. 

γ) Ποσοστό κάλυψης: 40%. 

δ) Συντελεστής δόμησης: 0,882. 

ε) Δομήσιμες επιφάνειες που αντιστοιχούν σ’ αυτό είναι: 70,38 τ.μ. 
(79,80 τ.μ. X 0,882 = 70,38 τ.μ.). 

στ) Μεταφερόμενη δομήσιμη επιφάνεια: 70,38 τ.μ. εκ των οποίων 
31,92 τ.μ. από ισόγειο και 38,46 τ.μ. από ορόφους: 

1 Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Βασιλείου Ε. Σταμάτογλου, Αικατερίνης Κ.' Σταμάΐογλου, 
Μαρίας Σταμάτογλου - Τραντόπουλου και Ιουλίας Σταμάτογλου - 
Νταούτη, για εμβαδόν 31,92 τ.μ. από ισόγειο και 38,46 τ.μ. από ορό¬ 
φους. 

Άρθρο 3. 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Νοεμβρίου 1992 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΔΙΑΤΑΓΜΑΤΑ 

Αριθ. 6569 (3) 

Χαρακτηρισμός ως διατηρητέου κτιρίου της οδού Καραμπάση αριθ. 3 
της Κομοτηνής. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 - ΦΕΚ 91 Α'). 

β) Των Π.Δ/των 358/1986 (ΦΕΚ 158 Α'), 92/1987 (ΦΕΚ 51 
Α') και 492/1988 (ΦΕΚ 224 Α'), για τις αρμοδιότητες και τον οργανι¬ 
σμό του Υπουργείου Βόρειας Ελλάδας, αντίστοιχα. 

2. Την απόφαση Τ. 704/19.8.1988 (ΦΕΚ 575 Β') του Πρωθυ¬ 
πουργού, για τη μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης. 

3. Την από 5.10.1992 αιτιολογική έκθεση της Διεύθυνσης Πολιτι¬ 
σμού του Υπουργείου Μακεδονίας - Θράκης. 

4. Την από 12.10.1992 απάντηση των ιδιοκτητών, που αποδέχο¬ 
νται το χαρακτηρισμό των κτηρίου τους ως διατηρητέου, σύμφωνα με 
την παραπάνω αιτιολογική έκθεση σε σχέση με την παραπάνω αιτιολο- 
γική έκθεση, αποφασίζουμε: 

1. Χαρακτηρίζουμε ως διατηρητέο το κτίριο της οδού Καραμπάση 
αριθ. 3 της Κομοτηνής, φερομένου ως ιδιοκτησίας Ιωάννου και Γεωρ¬ 
γίου Μαυρή όπως φαίνεται στο τοπογραφικό διάγραμμα σε κλίμακα 
1:200 που θεωρήθηκε από την Δ/νση Πολιτισμού που σε σμίκρυνση 
αντίτυπό του δημοσιεύεται με την απόφαση αυτή, γιατί έχει τα χαρα¬ 
κτηριστικά στοιχεία της εποχής του 1900 με τη χαρακτηριστική με¬ 
τώπη στην κυρία όψη και τοποθετείται στα παραδοσιακά κτίρια της πό¬ 


λης, που μαρτυρούν την αρχιτεκτονική μορφολογία κατά τη διαδρομή 
του χρόνου. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου, εφ’ όσον δεν 
οιλλοιώνεται ο γενικός αρχιτεκτονικός χαροικτήροις του. 

4. Απαγορεύεται η τοποθέτηση κάθε είδους επιγραφών και διαφημί¬ 
σεων σε οποιαδήποτε θέση του κτιρίου. Επιτρέπεται μόνο η τοποθέτηση 
επιγραφών μικρών διαστάσεων στην Ελληνική γλώσσα, που να πληρο¬ 
φορούν για τη χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξωτερικό του 
διατηρητέου κτιρίου, όπως και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ), 

Κατά της αποφάσεως αυτής μπορεί να ασκηθεί το ένδικο μέσο της αι- 
τήσεως ακυρώσεως ενώπιον του Συμβουλίου της Επικράτειας, εντός 
προθεσμίας εξήντα (60) ημερών, αρχομένης από της επομένης της δη- 
μοσιεύεώς της στην Εφημερίδα της Κυβερνήσεως, σύμφωνα με τις δια¬ 
τάξεις του άρθρου 46 του Ν.Δ. 170/1973 (ΦΕΚ 229 Α’), όπως αυτό 
αντικαταστάθηκε από το άρθρο 28 του Ν. 702/1977 (ΦΕΚ 268 Α’). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 19 Νοεμβρίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 6569 (4) 

Αποχαρακτηρισμός ως διατηρητέου κτιρίου στην οδό Ρωμανού αριθ. 

14 (ή 17) της Καβάλας, ιδιοκτησίας κληρονόμων Δάφνης Αστε- 

ριάδη. 

Ο ΥΠΟΥΡΓΟΙ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α’) «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988 - ΦΕΚ 91 Α'). 

β) Των Π.Δ/των 358/1986 (ΦΕΚ 158 Α'), 92/1987 (ΦΕΚ 51 
Α') και 492/1988 (ΦΕΚ 224 Α'), για τις αρμοδιότητες και τον οργανι¬ 
σμό του Υπουργείου Βόρειας Ελλάδας, αντίστοιχα. 

2. Τις αποφάσεις: 

α) Υ. 704/19.8.1988 (ΦΕΚ 575 Β') του Πρωθυπουργού, για τη 
μετονομασία του Υπουργείου Βόρειας Ελλάδας σε Υπουργείο Μακεδο¬ 
νίας - Θράκης. 

β) 56932/4320/18.9.1987 (ΦΕΚ 1023 Δ') του Υπουργού Περι¬ 
βάλλοντος, Χωροταξίας και Δημοσίων Έργων, για το χαρακτηρισμό 
ως διατηρητέων δέκα τριών (13) κτιρίων που βρίσκονται στην πόλη της 
Καβάλας και για τον καθορισμό ειδικών όρων και περιορισμών δόμη¬ 
σης, και 

γ) 309/1990 του Δημοτικού Συμβουλίου Καβάλας, για τον αποχα¬ 
ρακτηρισμό του κτιρίου της οδού Ρωμανού της Καβάλας, ιδιοκτησίας 
Δάφνης, χας Ιωάννη Αστεριάδη. 

3. Την από 26.7.1990 αίτηση της Δάφνης χας Ιωάννη Αστεριάδη, 
για τον αποχαρακτηρισμό, του κτιρίου ιδιοκτησίας της επί της οδού Ρω¬ 
μανού 14 (ή 17) της Καβάλας, καθώς επίσης τις από 27.3.1991 και 
15.12.1991 αιτήσεις των Δημητρίου και Γεωργίου Αστεριάδη του Ιω¬ 
άννη, κληρονόμων αυτής, με το ίδιο αίτημα. 


4. Την γνωμοδότηση 682/1991 της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ), για τον αποχαρακτηρισμό του ίδιου 
κτιρίου, καθώς επίσης και την από 16.7.12991 έκθεση επικινδύνου του 
Τμήματος Πολεοδομίας και Πολεοδομικών Εφαρμογών Ν. Καβάλας 
(έγγραφο αυτού 7079/16.7.1991). 

5. Την ομόφωνη γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος (ΣΧΟΠ) του Υπουργείου Μακεδονίας - Θρά¬ 
κης, που διατυπώθηκε στο, πρακτικό 17/2.11.1992 αυτού, για τον 
αποχαρακτηρισμό και την κατεδάφιση του κτιρίου επί της οδού Ρωμα¬ 
νού αριθ. 14 (ή 17) της Καβάλας, ιδιοκτησίας Δημητρίου και Γεωργίου 
Αστεριάδη. 

6. Το έγγραφο 15182/2.1.1992 του ΤΠ και ΠΕ Ν. Καβάλας, για 
αυξημένη επικινδυνότητα του συγκεκριμένου κτιρίου μετά την κατεδά¬ 
φιση του διπλανού κτιρίου. 

7. Το έγγραφο 1521/10.2.1992 του Δήμου Καβάλας, για τον απο¬ 
χαρακτηρισμό και την κατεδάφιση του ίδιου κτιρίου, αποφασίζουμε: 

Αποχαρακτηρίζουμε από διατηρητέο το κτίριο της οδού Ρωμανού 14 
(ή 17) της Καβάλας, ιδιοκτησίας Δημητρίου και Γεωργίου Αστεριάδη 
και παύει, ισχύουσα η απόφαση 56932/4320/18.9.1987 (ΦΕΚ 
1023 Δ') του Υπουργού Περιβάλλοντος, Χωροταξίας και Δημοσίων 
Έργων, κατά το μέρος που αυτή αφορά το κτίριο αυτό, δεδομένου ότι, 
για τους αναφερομένους στο σκεπτικό της απόφασης αυτής λόγους, έχει 
καταστεί πλέον πρακτικά ανέφικτη η προστασία του. 

Η ισχύς της παρούσης απόφασης αρχίζει από τη δημοσίευσή της στην 
Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 19 Νοεμβρίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




